
1 straipsnis. 2 straipsnio pakeitimas

1.	Pakeisti 2 straipsnio 18 dalį ir ją išdėstyti taip:
„18. Atliekų tvarkymas – atliekų surinkimas, vežimas, naudojimas, perdirbimas ir šalinimas, šių veiklų organizavimas ir stebėsena, šalinimo vietų vėlesnė priežiūra, įskaitant, kai minėtus veiksmus atlieka prekiautojas atliekomis ar tarpininkas.”
2.	Pakeisti 2 straipsnio 22 dalį ir ją išdėstyti taip:
„22. Atliekų vežimas – atliekų paėmimas iš jų turėtojo, vežimas ir perdavimas atliekų naudotojui, perdirbėjui ar šalintojui.”

2 straipsnis. 111 straipsnio pakeitimas

Pakeisti 111 straipsnio 1 dalį ir ją išdėstyti taip:
„1. Aplinkos apsaugos valstybinės kontrolės ir kitų įgaliotų institucijų pareigūnai teisės aktų nustatyta tvarka atlieka atliekas apdorojančių, perdirbančių, surenkančių ar vežančių įmonių, tarpininkų, prekiautojų atliekomis ir atliekų darytojų priežiūrą, įskaitant šių įmonių patikrinimus.“

3 straipsnis. 30 straipsnio pakeitimas

Pakeisti 30 straipsnio 16 dalį ir ją išdėstyti taip:
„16. Siekdamos užtikrinti geros kokybės ir prieinamų komunalinių atliekų tvarkymo paslaugų teikimą visiems savivaldybės teritorijos gyventojams, organizuodamos komunalinių atliekų sraute susidarančių elektros ir elektroninės įrangos tvarkymą ir pakuočių atliekų surinkimą, savivaldybės (arba savivaldybių įsteigti juridiniai asmenys, kuriems pavesta administruoti komunalinių atliekų tvarkymo sistemą) privalo su gamintojais ir importuotojais, jų įsteigtomis organizacijomis sudaryti šio Įstatymo 342, 343 straipsniuose ir Pakuočių ir pakuočių atliekų tvarkymo įstatymo 10 straipsnyje nurodytas pakuočių ir pakuočių atliekų surinkimo organizavimo sutartis. Komunalinių atliekų sraute susidarančių elektros ir elektroninės įrangos tvarkytojus ir pakuočių atliekų surinkėjus savivaldybės turi išrinkti Lietuvos Respublikos įstatymų ir kitų teisės aktų nustatyta tvarka. Gamintojų ir importuotojų organizacijos Vyriausybės nustatyta tvarka organizuoja konkursus kurių metu parenka ir sudaro atskirą sutartį su komunalinių atliekų sraute susidarančių pakuočių atliekų naudotojais ir atskirą sutartį su pakuočių atliekų perdirbėjais (eksportuotojais).“

4 straipsnis. 3421 straipsnio pakeitimas

Pakeisti 3421 straipsnio 1 dalį ir ją išdėstyti taip:
„1. Pakuočių atliekų surinkėjai privalo pakuočių atliekas surinkti atskirai, nemaišyti jų su kitomis atliekomis ar medžiagomis.“







5 straipsnis. 3421 straipsnio papildymas 11 dalimi
Papildyti 3421 straipsnį 11 dalimi:
„11. Pakuočių atliekų tvarkytojai privalo paruošti naudojimui, o naudotojai (perdirbėjai) turi sutvarkyti pakuočių atliekas pagal atliekų tvarkymo prioritetus aplinkai ir visuomenės sveikatai saugiu būdu, taikydami pakuočių atliekų tvarkymo geriausiai prieinamus gamybos būdus.“

6 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2019 m. sausio 1 d.
2. Lietuvos Respublikos Vyriausybė iki šio įstatymo įsigaliojimo priima šio įstatymo įgyvendinamuosius teisės aktus.           



Skelbiu šį Lietuvos Respublikos Seimo priimtą įstatymą. 

